CELEX: 62008CB0166
Language: sl
Date: 2009-05-19 00:00:00
Title: Zadeva C-166/08: Sklep Sodišča (sedmi senat) z dne 19. maja 2009 — (predlog za sprejetje predhodne odločbe Amtsgericht Büdingen — Nemčija) — kazenski postopek zoper Guida Webra (Člen 104(3) Poslovnika — Direktiva 89/397/EGS — Uradni nadzor živil — Pravica nadzorovanih podjetij do drugega mnenja — Pojem nadzorovanega podjetja)

29.8.2009   
            
            
               SL
            
            
               Uradni list Evropske unije
            
            
               C 205/15
            
         Sklep Sodišča (sedmi senat) z dne 19. maja 2009 — (predlog za sprejetje predhodne odločbe Amtsgericht Büdingen — Nemčija) — kazenski postopek zoper Guida Webra
   (Zadeva C-166/08) (1)
   
   (Člen 104(3) Poslovnika - Direktiva 89/397/EGS - Uradni nadzor živil - Pravica nadzorovanih podjetij do drugega mnenja - Pojem nadzorovanega podjetja)
   2009/C 205/27
   Jezik postopka: nemščina
   
      Predložitveno sodišče
   
   Amtsgericht Büdingen
   
      Stranka v kazenskem postopku v glavni stvari
   
   Guido Weber
   
      Predmet
   
   Predlog za sprejetje predhodne odločbe — Amtsgericht Büdingen — Razlaga člena 7(1), drugi stavek, Direktive Sveta 89/397/EGS z dne 14. junija 1989 o uradnem nadzoru živil (UL L 186, str. 23) — Pravica nadzorovanih podjetij, da zahtevajo drugo mnenje ob uradnem nadzoru živil — Opredelitev distributerja, ki je v okviru kazenskega prava ali prava o prekrških odgovoren za stanje in označevanje živil, kot „nadzorovano podjetje“
   
      Izrek
   
   Člen 7(1), drugi pododstavek, Direktive Sveta št. 89/397/EGS z dne 14. junija 1989 o uradnem nadzoru živil je treba razlagati tako, da se kot „nadzorovano podjetje“ v smislu te določbe obravnava družba, ki je uvozila in nato tržila živilski proizvod ter katere poslovodja na podlagi analize vzorcev tega proizvoda, ki so bili odvzeti v prodajalni na drobno, v okviru prava o prekrških ali kazenskega prava odgovarja organom pregona za stanje navedenega proizvoda ali za njegovo označevanje.
   
      (1)  UL C 183, 19.7.2008.